**OBČINA ČRENŠOVCI**

**Komisija za šport**

**Zapisnik 3. seje**

**KOMISIJE ZA ŠPORT,**

**ki je bila v torek 12.5.2020 ob 18.00 uri v sejni sobi Kleklovega doma**

Prisotni člani: Roman Kolenko, Goran Maučec, Niko Horvat, Damjan Gabor

Odsotni: Ludvik Horvat

Ostali prisotni: Vera Markoja - županja, Ksenija Zver- občinska uprava

Sejo je vodil predsednik mag. Roman Kolenko, ki pozdravil vse navzoče in ugotovil sklepčnost komisije, saj so bili prisotni štirje člani komisije ter predlagal naslednji

**DNEVNI RED:**

**1. Pregled zapisnika prejšnje seje,**

**2. Obravnava Odloka o sofinanciranju letnega programa športa v Občini Črenšovci,**

**3. Razno.**

Predlagani dnevni red je bil soglasno potrjen.

**AD/1**

Predsednik Roman Kolenko je podal pregled zapisnika in realizacijo sklepov 2. seje Komisije za šport, ki je bila 8.8.2019. Člani komisije na izvajanje sklepov prejšnje seje niso podali pripomb in sprejeli zapisnik v predlagani obliki.

Prejet je sklep:

Komisija za šport je soglasno potrdila zapisnik 2. seje, ki je bila 8.8.2019.

**AD/2**

V uvodu je predsednik Roman Kolenko povedal, da je bil leta 2017 sprejet novi Zakon o športu, ki predpisuje pravilnik in samo financiranje športnih programov.

Občina Črenšovci je 29.1.2020 imela redni inšpekcijski nadzor glede izvajanja določil tega novega Zakona o športu. Naloženo ji je bilo, da mora pripraviti in občinskemu svetu predložiti v sprejem Odlok skupaj z merili, pogoji in kriteriji za vrednotenje Letnega programa športa v občini, ki bo v skladu z določili Zakona o športu.

Občina Črenšovci je v sodelovanju z Olimpijskim komitejem Slovenije, regijsko pisarno Moravske Toplice, pripravila in uskladila predložen osnutek Odloka, meril in kriterijev ter LPŠ.

Predsednik Roman Kolenko je podrobno predstavil vsebino Odloka o sofinanciranju letnega programa Športa v Občini Črenšovci, pogoje in merila za izbiro in vrednotenje.

Predstavil je je tudi Letni program športa v občini za leto 2020. Pojasnil je, kateri športni programi in področja se v letu 2020 sofinancirajo iz sredstev proračuna občine. Pojasnil je, da je letni program osnova za pripravo javnega razpisa za sofinanciranje programov športa v občini.

Županja Vera Markoja je predlagala Komisiji za šport, da osnutek Odloka sprejme v predlagani obliki in se ta posreduje v sprejem občinskemu svetu.

Sprejet je sklep:

Člani Komisije za šport sprejmejo Odlok o sofinanciranju letnega programa športa v Občini Črenšovci in Letni programa športa za leto 2020 v predlagani obliki in ga posredujejo v nadaljnjo obravnavo občinskemu svetu.

**AD/3**

Pod to točko ni bilo razprave.

Seja je bila končana ob 19.15 uri.

Zapisala: Predsednik komisije:

Ksenija Zver mag. Roman Kolenko